als_Latn dik_Latn sag_Latn
Loja me fe - Jon Leka
Tetovë, janar – “McDonald”, “Holiday”, “Gold” quhen firmat që rrethojnë vendparkimin ku kolegët tanë norvegjezë e amerikanë presin informantin e tyre. Shumica e veturave kanë targa zvicerane, gjermane ose zyrtare. Nga kjo copë disa metrakatrorëshe duket sikur kulturat lokale të Tetovës t’i ketë përpirë globalizimi. As globalishtja nuk mungon: “Good evening” – na përshëndet i prituri. Nëpër qytet zbulojmë sërish atë arkitekturë epokash të shkuara me arna moderne e të para 30 viteve, të asaj faze pra kur qyteti kishte famën të jetë “vatër e nacionalizmit dhe irridentës” shqiptare. Një lloj minisaraje. Nga dera e secilës punëtori, ëmbëltore, qebaptore del një gjuhë tjetër, turqisht, boshnjakisht, arabisht, maqedonisht dhe shqip. E fundit më rrallë.
“Strategjia është e qartë”, nis përgjigjen informanti – i cili ushtron një post të lartë në shërbimet e inteligjencies maqedonase – ndaj pyetjes: se çka është duke ndodhur kohëve të fundit? Cila strategji?
Me arabofili kundër ortodoksëve
Diplomatë të huaj në republikën ende të paemër madje shpesh kanë shprehur habinë për “zemërgjerësinë” e qeverisë maqedonase ndaj investimeve turke e arabe dhe atë jo vetëm në ekonominë e vendit ish-jugosllav, por edhe në sistemin shkollor, atë religjioz. Kryesisht në viset e banuara me shqiptarë etnikë. Ekspertë të huaj e vendës në këtë veprim të qeverisë së Gruevskit shohin strategjinë e tij për dobësimin demografik e kulturor të etnisë realisht më kompaktes në vend – asaj shqiptare.
“Sidomos me plasjen e kauzës së fshatrave ortodokse, të cilat vendosën të deklarohen si shqiptare, qeveria mendon se nëpërmjet turqizimeve dhe myslimanizimeve do të sforcojë multietnicitetin, respektivisht defragmentimin brenda identitetit të etnisë shqiptare. Me synimin që ajo për nga përmasat mos ia kalojë asaj sllave që deklarohet “maqedonase”. E kjo e fundit ecën tkurrjes. “Shumica këndej ka marrë shtetësinë bullgare”, na thotë ofiqari strumicas N. Konstadinov.
Rrëfimi i dy burimeve tona, i cili gëlltitet me rezervë, duket fare logjik dhe sqaron pse qeveria maqedonase ka lejuar turqit që të zhyten me aq shumë shkolla e organizata “kulturore e bamirësie” vetëm në rajonet e populluara me shqiptarë. E njëjta koincidon edhe me metodën e predikuesve radikalë islamikë (kryesisht nga Shqipëria, Kosova dhe vendorë që kanë absolvuar në Prishtinë dhe Damask). Ata në programin e tyre pas rekrutimit (veshja, mirëmbajtja, informimi) dhe para “angazhimit konkret” kanë pagëzimin me emër “kuranor”, që “i shkon shehidit” më mirë. “Kjo bëhet atëherë kur kandidati të ketë mbërritur stadin total të mohimit të kombit dhe të internacionalizimit islamik të tij”, na thotë imami B.L. që edhe vetë dikur për çështje financiare ka punuar për organizata të tilla e sot gjendet si azilkërkues në Zvicër.
Loja me fetë
Gjersa qeveria maqedonase paska një strategji konkrete se pse vetëm sa për fasadë lufton rrymat paraterroriste e radikale. Cili qenka interesi faktorit politik shqiptar që hesht? Pse nuk njoftohen qytetarët me këtë “komplot” turko-maqedonas në disfavor të identitetit shqiptar”, siç e quan informanti ynë situatën e krijuar në Maqedoni? Sipas imamit të ikur: “Vetëm kryesia e Bashkësisë Islame e Shkupit qëllimisht është aktivizuar me shkrime e “derse” të potencojë të drejtën e të qenit shqiptar dhe mysliman, pra se këto dyja nuk e përjashtojnë njëra-tjetrën. Partitë sillen sikur të mos e marrin seriozisht këtë fenomen”. Vërtet? Në fakt BDI nuk vepron fare në këtë drejtim. Partia tjetër PDSH edhe është eksponuar se ka afinitet për “dova” edhe para varreve të atyre figurave që tërë jetën kanë refuzuar religjionet (Menduh Thaçi).
Këtë e nënvizon edhe komentatori B.T.* i një gazete të Shkupit nën frikën e identifikimit të plotë: “Partitë edhe janë bërë të paafta për të operuar në këtë. Ata (islamistët politikë) manipulojnë më pak me ideologji se sa më parë. Njerëzit joshen me 200 – 300 euro shpejt, kur nuk kanë të ardhura nga askund tjetër, pa punë dhe të lënë pa asnjë përkujdesje sociale. Ata kanë hall, nuk janë si disa intelektualë që marrin shumë më shumë dhe e bëjnë një veprimtari të vetëdijshëm”. Po i besuam këtij analisti, atëherë shqiptarët e Maqedonisë shitkan identitetin e tyre fare lirë? Ç’të bëjmë atëherë me ata persona që i njohim si të pasur dhe megjithatë investojnë në këtë drejtim? Problemi duket edhe më i komplikuar. Cili është preokupimi i qeverisë shqiptare apo asaj kosovare kundër decimimit të qëllimshëm të bashkëkombësve të tyre në shtetin fqinj? Para së gjithash kush luan me fetë në dëm të shqiptarëve?
Sipas disa mediave vendore deri më tani emrat i kanë arabizuar e turqizuar më shumë se tremijë persona. Dhe kur shteti e mbështet një dukuri të tillë dhe partitë në koalicion heshtin, atëherë ai edhe do të rritet.
Komente (9 publikuar):
E KAMË TË QARTË SE GUXIMI I YTË NË NDËRIMIN E INDENTITET NË JON LEKA E PËRKON
KOHËS DHE HAPËSIRËS APO DËSHIRA E MBIZOTËNOJ, NË BAJRAKARIZMIN SI PAS/ KËNNGËS
SË VJETËR/KUSH MË I PARI BANI, DJALË GURBETIN.
Do të doja t'u bëj disa sqarime për komentin tuaj, por së pari do t'i bëja disa pyetje rreth kontekstit të temës dhe të reagimit Tuaj.
- A mendoni se do të ndryshojë gjendja jonë nëse të gjithë ndërrojmë emrat? Përgjigja është JO!
- A mendoni se do të ndryshojë gjendja jonë nëse të gjithë ndërrojmë fenë? Përgjigja përsëri është JO!
- A mendoni se do të ndryshojë gjendja jonë nëse kalojmë tërë ditën në xhami apo në kishë? Përsëri përgjigja është JO!
- A mendoni se do të ndryshojë gjendja jonë nëse në zgjedhjet e reja votojmë për donjë parti të re e jo për dyshen BDI-PDSH? Përgjigja përsëri është JO!
- A mendoni se do të ndryshojë gjendja jonë nëse shoqëria vazhdon të mbetet e katandisur dhe peng i injorancës dhe diletantizmit? Kuptohet JO, JO dhe JO.
Ka edhe shumë pyetje të tjera që lidhen me gjendjen e shqiptarëve në FYROM, dhe fatkeqësisht përgjigja do të jetë një JO e madhe! Atëherë shtrohet pyetja kur do të ndryshojë gjendja jonë?
Mendoj se përgjigja është një dhe e vetme: atëherë kur t'i hapim sytë dhe të ndryshojmë NE. Ndryshimi do të fillojë kur do të nisim të shohim përtej hundës, dhe t'i themi të bardhës e bardhë ndërsa të zezës e zezë. Ndryshimi do të fillojë atëherë kur do ta përbuzim nënshtrimin, dhe nuk do ta synojmë. Ndryshimi poashtu do të fillojë kur do të guxojmë lirisë t'i themi liri dhe robërisë skllevëri. Deri atëherë vetëm do të flasim, pak do të themi, dhe shumë më pak do të ndryshojmë.
PS. Nëqoftëse lexoni më me kujdes, do të shihni se mohimi fare nuk kishte të bëjë me autorin, të cilin e respektoj ndaj pres më shumë nga pena e njeriut, i cili dallohet nga të tjerët. Për sa u përket kategorive publicistike që i theksoni, ju rikujtoj se shkrova për optikën, pra e kisha fjalën për përmbajtjen, dhe jo për formën.
Sa u përket çajtoreve, nuk e kuptoj përse i përmendni si pikë referimi për biseda sepse ato janë vendi i fundit ku shqiptarët do të duhej të bisedojnë.
Publikoni komentin tuaj
Ja si ISIS kërcënon jobesimtarët në Kosovë dhe Shqipëri (VIDEO)Seksioni për media i ISIS-it, Alhayat Media Center, e ka publikuar një dokumentar propagandistik për Ballkanin, në të cilin pjesëtarët e tij shprehin ...
- Opsione për zgjedhjen e (krizës) shqiptare në IRJM - Halit Naxhaku (14)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn